**РЕПУБЛИКА БЪЛГАРИЯ**

**С М Е Т Н А П А Л А Т А**

**Приложение № 2**

**към чл. 6, ал. 2**

# ОБЯВЛЕНИЕ ЗА ПРОВЕЖДАНЕ НА СТАЖ В СМЕТНАТА ПАЛАТА

 **В изпълнение на Правилата за създаване на условия за професионална ориентация и реализация на студенти чрез провеждане на студентски стаж в Сметната палата, Сметната палата обявява процедура за прием на документи.**

 **Цел:** Сметната палата цели да създаде условия за провеждане на стаж, да осигури възможности за придобиване на практически опит, знания и умения чрез изпълнението на реални задачи в одитната и административната дейност на институцията. Сметната палата има желание да подпомогне професионалната реализация на студентите, да развие практическите им умения, свързани с одитната, контролната и административната дейност, да ги насърчи да се развиват в професионалната област на Сметната палата.

 **Обща информация:** Стажът в Сметната палата се полага в централното управление (гр. София), изнесените работни места на територията на страната (областните градове – 26 бр.) и в одитираните обекти от Сметната палата. При изразено желание да кандидатствате за провеждане на стаж в Сметната палата, моля да се запознаете с Правилата за създаване на условия за професионална ориентация и реализация на студенти чрез провеждане на студентски стаж в Сметната палата и Правилника за устройството и организацията на дейността на Сметната палата, публикувани на официалната интернет страница на Сметната палата, секция „Професионално развитие”, „Студентски стаж”.

 **Обявени стажантски позиции:**

1. **Сметната палата обявява следните стажантски позиции:**

|  |
| --- |
| Дирекция/ структурно звено: **одитна дирекция „Одити на изпълнението“** |
| Брой стажантските позиции, адрес на провеждане на стажа – **гр. София, ул. „Екзарх Йосиф“ № 37 - 2 бр.** |
| Период на провеждане: **м. юни – м. декември 2024 г.** |
| Кратко описание на основните функционални отговорности на структурното звено: **Одитна дирекция „Одити на изпълнението“ отговаря за извършването на одити, чрез които се предоставя информация на Народното събрание и обществото относно начина на разходване на публичните ресурси и предоставяне на публичните услуги от гледна точка на икономичността, ефективността и ефикасността при тяхното управление, както и прилагането на принципите за законосъобразност и добро финансово управление и прозрачност при управление на средствата от държавния бюджет и средствата от фондовете на Европейския съюз.****В съответствие с МСВОИ 300, одитът на изпълнението се определя като един от одитите с най-висока добавена стойност, която се изразява освен в предоставянето на независимо и достоверно одитно мнение, базирано на одитните доказателства относно ефективността, ефикасността и икономичността на изследваните дейности, функции или процеси, а и в:****- предоставянето на нови по-аналитични познания и широки перспективи и информация в областите на изследване и****- превръщането на съществуващата информация в една по-достъпна информация за различните заинтересовани страни.** |
| С кои работни процеси ще се запознае стажантът и по какъв начин: **Работните процеси, с които ще се запознае стажантът ще се определят при постъпването съобразно извършвания етап на одита, в който стажантът се включи.** |
| Знания и умения, които се очаква да се развият по време на стажа: **Посоченото по чл. 12, ал. 2 от Правилата:****Запознаване с:****- устройството и функциите на дейността на Сметната палата и с функционалните отговорности на ОДОИ;****- с основните нормативни документи и вътрешни актове на Сметната палата, които регламентират дейността на ОДОИ;****Ще добие практически опит при:****- изпълнение на одитните процедури и тяхното документиране, които се изпълняват при съответния етап от одитния процес;****- изпълнение и отчитане индивидуално възложени дейности/ задачи, съобразно дадените насоки от наставника;****- планиране, провеждане и документиране на резултатите от работни срещи и интервюта с длъжностни лица от одитираната организация;****Ще добие или развие умения за работа в екип.** |
| Друга допълнителна информация: **продължителност на стажа 20 (двадесет) работни дни.** |
| **Изисквания към кандидатите** |
|  Професионално направление | Специалност | Учебен курс | Други специфични изисквания |
| Социални, стопански и правни науки | - | - | Обща компютърна грамотност (работа с MSOffice; PowerPoint; Outlook; интернет).Английският език е предимство. |

1. **Общи изисквания към кандидатите:**
2. За провеждане на стаж могат да кандидатстват български студенти, които се обучават в български или в чуждестранни висши училища, както и чуждестранни студенти, които се обучават в български висши училища;
3. Кандидатите трябва да са с непрекъснати студентски права и да се обучават в професионалното направление и специалност, които се изискват;
4. Кандидатите за провеждане на стаж в Сметната палата трябва да не са осъждани за умишлено престъпление от общ характер, като това обстоятелство се декларира.
5. **Необходими документи за кандидатстване:**
	1. Заявление за провеждане на стаж, съгласно Приложение № 3;



* 1. Уверение или друг документ, издаден от висшето учебно заведение, който да съдържа информация за: професионално направление, специалност, образователно-квалификационна степен, курс, форма на обучение, факултетен номер;
	2. Мотивационно писмо, в което кандидатът да изложи: своето желание за провеждане на стаж в Сметната палата, в каква професионална област би желал да се реализира след дипломирането си и какви са мотивите за това;
	3. Копие от диплома за завършено предходно висше образование (при наличие на такава);
	4. Копия от документи за придобита квалификация, владеене на чужди езици или друга правоспособност (при наличие на такива);
	5. Кратка препоръка, изготвена от ръководителя на катедрата или научния ръководител, за академичните и личностните качества и кръга от интереси на кандидат-стажанта (по преценка на кандидатите);
	6. Допълнителни документи, свързани с някои специфични изисквания, предложени от ръководителите на структурни звена и посочени в обявлението за провеждане на стаж.
1. Кандидатите за провеждане на стаж в Сметната палата могат да подават документи лично, чрез упълномощено лице, чрез куриер, по пощата с препоръчано писмо с обратна разписка или в сградата на Сметната палата, гр. София, ул. „Екзарх Йосиф” № 37 – „Деловодство”, всеки работен ден от 10.00 до 17.00 ч., в срок до 31.05.2024 г. включително.